**Metode și instrumente de cercetare**

Valoarea şi eficienţa soluţiilor pedagogice stabilite în ipoteza cercetării, sunt asigurate de utilizarea metodelor şi instrumentelor de cercetare caracteristice .

Metodele, tehnicile şi instrumentele, trebuie să fie în concordanţă şi să se stabilească o legătură precisă între ele, anumite relaţii subordonare, astfel încă cercetarea să poată coincide cât mai bine cu realitatea şi să pe cât posibil să nu apară erori.

**Observația**

Reprezintă o metodă care stă la baza oricărui tip de cercetare, fiind cea mai veche metoda

de cercetare utilizată atât în studiile de tip cantitativ, cât şi în cele de tip calitativ.

Metoda observaţiei constă din urmărirea sistematică de către elev a obiectivelor şi fenomenelor ce constituie conţinutul învăţării, în scopul surprinderii însuşirilor semnificative ale acestora. Potrivit unor autori consacraţi în problema metodelor de învăţământ, observaţia reprezintă una dintre metodele de învăţare prin cercetare şi descoperire ( Cerghit, I. pag 155).

Observaţia este practicată în forme mai simple sau mai complexe, în raport cu vârsta elevilor având o funţie formativă, adică de introducere a elevului în cercetarea ştiinţifică, pe o cale simplă.

În cadrul cercetarii, observaţia este subordonată scopurilor acesteia şi va urmări o bţinerea unor date suplimentare care să ne ajute la explicarea modificărilor survenite. Înregistrarea aspectelor observate se poate realiza printr-o simplă luare de note sau prin utilizarea de mijloace audio - vizuale, care să permită urmărirea repetată şi independentă a celor înregistrate.

Observaţia este considerată una dintre metodele fundamentale pentru studiul relaţiilor interpersonale deoarece presupune un contact nemijlocit cu elevii şi asigură obţinerea unor date reale, care ulterior vor fi supuse prelucrării şi interpretării.

Observaţia a constat în urmărirea atentă şi sistematică a diferitelor manifestări ale comportamentului elevilor, în scopul sesizării unor aspecte esenţiale în contextul dezvoltării relaţiilor interpersonale .

Observarea a fost folosită, mai ales, pentru sesizarea cât mai exactă a metodelor care determină o dezvoltare a relaţiilor elev- elev, dar şi pentru a evita erorile de apreciere sub impresia momentului, a unor evaluări conjuncturale.

Obiectul observării privind cadrele didactice l-a constituit analiza răspunsurilor din chestionar în conformitate cu cerinţele programelor şcolare sau combinaţie a lor .

Situaţiile şi fenomenele asupra cărora se concentrează observaţia pot fi următoarele:

a) conduita colectivului şcolar;

b)participarea membrilor colectivului şcolar la discutarea anumitor probleme;

c) constatări în legătură cu coeziunea colectivului şcolar ;

d) modul în care elevii îşi exercită influenţa unii între ceilalţi, etc.

**Experimentul**

Metoda a fost utilizată în dezvoltarea relaţiilor interpersonale prin intermediul jocurilor

didactice .

Experimentarea pedagogică se desfăşoară de regulă, în trei etape : o primă etapă cu caracter de constatare ( pretestarea), urmează o fază fundamentală care cuprinde experimentul propriu-zis şi apoi o etapă finală de control ( posttestarea).

În etapa pretest au fost studiate condiţiile în care se va desfăşura experimentul, s-a stabilit factorul experimental (jocurile didactice de socializare) şi s-a precizat strategia aplicării lui.

Cea de-a doua etapă constă în desfăşurarea propriu-zisă a experimentului. În etapa de experimentare propriu-zisă s-a introdus ca element stimulativ jocul didactic, considerându-l ca factor determinant în ceea ce priveşte îmbogăţirea şi dezvoltarea relaţiilor interpersonale.

Ca metodă de investigaţie ştiinţifică, experimentul s-a utilizat în vederea depistării nivelului şi particularităţilor relaţiilor elev – elev .

Pentru realizarea optimă a tuturor dezideratelor subliniate s-a ţinut seama de particularităţile de vârstă, precum şi de unele dificultăţi întâmpinate de anumiţi elevi, organizând în etapa iniţială a experimentului, un test sociometric. În finalul experimentului a fost surprins nivelul general al dezvoltării relaţiilor interpersonale precum şi anumite particularităţi specifice vârstei micilor şcolari.

În etapa de posttestare s-au înregistrat şi măsurat rezultatele experimentului. Pe baza lor s-a stabilit diferenţele dintre între datele înregistrate în etapa de pretestare şi cele consemnate în finalul experimentului.

**Chestionarul**

Chestionarul reprezintă o tehnică şi un instrument de investigare constând dintr-un ansamblu de întrebări scrise şi, eventual imagini grafice,ordonate logic şi psihologic, care, prin administrarea de către operatorii de anchetă sau prin autoadministrare, determină din partea persoanelor anchetate răspunsuri ce urmează fi înregistrate în scris .

Scopul chestionarului pentru cadrele didactice a fost investigarea opiniilor privind managementul relaţiilor interpersonale. În acest scop s-a utilizat un chestionar cu 5 itemi, cu răspuns tip grilă.

Rezultatele chestionarului, respectiv răspunsurile cantitative au fost coroborate cu cele calitative. Obiectivele generale urmărite în aplicarea chestionarului pentru cadrele didactice au fost următoarele :

- percepţia cadrelor didactice faţă de relaţiile elev - profesor .

- legătura dintre sistemul de cerinţe şi cel de evaluare;

- caracteristici de natura socio-psiho-pedagogică a metodelor de predare – învăţare - evaluare ;

- sugestii şi propuneri pentru îmbunătăţirea imaginii de sine elevilor cu C.E.S.

La formarea chestionarului s-au utilizat întrebări închise, întrebări ce implică un proces de recunoaştere. În alcătuirea chestionarului s-a încercat utilizarea unor întrebări cât mai concrete, care să nu necesite o capacitate de observaţie ieşită din comun, să nu fie obositoare sau plictisitoare.